Ringkonnakohus rahuldas EMA määruskaebuse Nursipalu raadamise asjus - news
Kodanikuühenduse jurist Sven Anton selgitas, et nüüd peab Halduskohus tuvastama, kas raadatava ala tükeldamine on viidud läbi KMH vältimiseks. "Kui kohus selle tuvastab, siis on raie õigusvastane ja järgmised raadamised vajavad KMH-d," selgitas Anton. "Õigusvastasuse tuvastamine on oluline antud asjas aga seepärast, et Nursipalul plaanitakse veel üle kahesaja hektari metsa maha raiumist kõrgete looduskaitseväärtuste vahetus läheduses. Meie ühenduse seisukohalt on lubamatu, et polügooniga kattuva Keretü looduskaitseala loomisega on juba aastaid viivitatud, samal ajal kui loodusväärtusi otseselt kahjustavate otsuste puhul kiirustatakse ning otsitakse teid seadustest kõrvale minemiseks."